
Проект на договор

ДОГОВОР ЗА ДОСТАВКА

№ ……………………………..
Днес, ..................... г., в гр. ……….., между:

“.............“ , ЕИК ......., със седалище и адрес на управление: гр......., ул. “.....“ №... представлявано от ...., в качеството му на Управител, наричано по-нататък за краткост „ВЪЗЛОЖИТЕЛ“ от една страна

и
„………………………………………..“, ЕИК …………………………, със седалище и адрес на управление: …………………………….., представлявано от………………………., в качеството му на Управител, определено за изпълнител с Решение ……… на…………., след провеждане на процедура „Избор с публична покана“, с предмет: 
Доставка, монтаж и въвеждане в експлоатация на технологично оборудване:

Обособена позиция 1 - Обработващ CNC център за обработка на PVC профили с три оси със серво задвижване и пневматично въртене на работната маса (-90°/0°/+90°) - 1 бр.,

Обособена позиция 2 - Двуглав циркуляр за PVC профили, с горно подаване, автоматично позициониране на подвижната глава и пневматично позициониране на 90°/45° - 1 бр.
наричано по-нататък за краткост „ИЗПЪЛНИТЕЛ“ – от друга страна

се сключи настоящият договор, който се изпълнява в рамките на проект „Увеличаване на производствения капациет на „АВАЛ-2004“ ЕООД, договор за финансиране № BG16RFPR001-1.004-2242-C01, сключен между Възложителя и Министерство на иновациите и растежа, в чиято структура е Главна дирекция „Европейски фондове за конкурентоспособност“, определена за Управляващ орган по Програма „Конкурентоспособност и иновации в предприятията“ 2021-2027 г. (ПКИП).. 
Страните се уговориха за следното:
Раздел I

ПРЕДМЕТ НА ДОГОВОРА
Чл. 1. (1) Доставка, монтаж и въвеждане в експлоатация на технологично оборудване:

Обособена позиция ………наричан по-нататък за краткост „ДОСТАВКА” в съответствие с Приложение 1 - Оферта, неразделна част от документацията за участие в процедурата за избор на изпълнител, включително разясненията на Възложителя и отговорите на въпроси, поставени в периода на подаване на предложение.
(2) Изпълнителят се задължава да достави и предаде Доставката, а Възложителят да приеме и заплати по цена, посочена в Приложение 1 – Оферта ако отговаря на посочените в нея технически характеристики. Задължението за доставяне от страна на Изпълнителя обхваща – доставка, транспортиране, инсталиране, внедряване, тестване и въвеждане в експлоатация, в т.ч. обучение на персонала.

(3) Неразделна част от този Договор са: 

    3.1. Приложение 1 –Оферта; 

    3.2. Приложение 2 - Условия за изпълнения на членове в раздели III, IV, V, VI, чл. 57 „а” и раздел XIV от Условия за изпълнение към административни договори за предоставяне на безвъзмездна финансова помощ по програма „Конкурентоспособност и иновации в предприятията” 2021-2027, се отнасят и за страните по настоящия договор и са неделима част от него.
(4) Доставката се извършва на адрес: Област Пазарджик, гр. Панагюрище, ул. "ОЛГА БРАДЕСТИЛОВА №16
Раздел ІІ

ОБХВАТ И СРОК НА ДОСТАВКАТА
Чл. 2. (1) ) Изпълнителят се задължава да извърши Доставката съгласно обхвата описан в Приложение 1 – Оферта. като достави, транспортира, монтира, инсталира, внедри, тества и въведе в експлоатация ………………… ……………, в т.ч. обучи персонала на Възложителя за работа с нея, за което между страните се подписва приемо-предавателен протокол за въвеждане в експлоатация..
(2) Изпълнителят се задължава да извърши Доставката за изпълнение на предмета на процедурата (Приложение 1 - Оферта) в срок до …………. календарни дни от подписване на настоящия договор, но не по-късно от  срока на Договора за финансиране.
(3) Всички рискове по Доставката са за сметка на Изпълнителя до подписване на приемо-предавателния протокол за въвеждане в експлоатация по ал. 1. При транспортирането стоките трябва да бъдат опаковани по подходящ начин, за да се предпазят от повреждане или нараняване.

Раздел IIІ

ЦЕНА НА ДОСТАВКАТА И УСЛОВИЯ ЗА ПЛАЩАНЕ

Чл. 3. (1) Общата стойност на Договора е  ………………..(с думи –…………………………) лева без ДДС съгласно Приложение 1 – Оферта.

(2) Цената съставлява цялото възнаграждение, дължимо от Възложителя на Изпълнителя по Договора. Тази цена е окончателна и не подлежи на изменение. 
(3) В цената по ал. 1 са включени всички разходи, свързани с доставката, инсталирането,  въвеждането в експлоатация и изпитване на Доставката. 
Чл. 4. Плащанията се извършват по банков път при условията указани в Приложение 1 - Оферта, както следва: 
· Авансово плащане в размер на 50% (петдесет на сто) от общата стойност на договора без включен ДДС, в срок до 30 (тридесет) календарни дни от подписване на договора, и след представяне на оригинална фактура с всички необходими реквизити за дължимата сума. 

· Второ плащане – от 40% (четиридесет на сто) от стойността на договора, до 30 (тридесет) календарни дни преди експедиция на машината от завод на производителя срещу издадена от доставчика данъчна фактура. Фактурата се издава след писмено уведомление от страна на Доставчика относно готовността за експедиция и писмено потвърждение от страна на Купувача относно готовността за приемане на доставката.

· Окончателно плащане в размер на 10% (десет на сто) от общата стойност на договора, платими до 60 (шестдесет) дни след доставка, монтаж и въвеждане в експлоатация на актива, и след получаване на данъчна фактура, издадена от Изпълнителя, на основание подписан от двете страни приемо-предавателен протокол за въвеждане в експлоатация на внедрения актив, съответстващ изцяло на изискванията на Възложителя.

Чл. 5. Цената на Доставката, предмет на настоящия Договор, е фиксирана в лева, при съотношение 1 (едно) евро = 1.95583 лева. В случай на промяна на валутния курс към момента на плащането на дължимите суми, те се преизчисляват на базата на фиксинга на БНБ в деня на плащане.

Чл. 6. Всички дължими от Възложителя плащания съгласно чл. 4 следва да се извършват по банковата сметка на Изпълнителя, както следва:

Банка: ...................................

Банков код: .................................................
Име на юридическо лице: ...............................

№ сметка (IBAN): ..............................................
Чл. 7. Плащането се счита извършено в деня на постъпване на сумата по банковата сметка на Изпълнителя. Ако падежът съвпада с почивен или друг неприсъствен ден в България, Възложителят трябва да извърши плащането през работния ден, непосредствено следващ почивния или неприсъствен ден.
Раздел ІV

ВЛИЗАНЕ В СИЛА

Чл. 8. Настоящият Договор влиза в сила от датата на подписване на Договора от страните, като остава обвързващ за двете страни до изпълнение от тях на всичките им задължения съгласно документите, съставляващи Договора, освен ако не бъде прекратен по-рано по предвидения в Договора ред, както и за срока на гаранционния период.
Раздел V

ПРЕДАВАНЕ НА ОБОРУДВАНЕТО

Чл. 9. (1) За доставката по чл. 2 ал. 1 от настоящия договор се съставя приемо-предавателен протокол за въвеждане в експлоатация, който се подписва от страните по Договора.

(2) С подписването на приемо-предавателния протокол по чл. 9 ал.1, доставката – предмет на настоящия Договор, се счита за изпълнена.

(3) Възложителят се задължава да прегледа внимателно доставката по чл. 2 ал. 1 от настоящия Договор и да впише всички свои възражения за недостатъци.

Подписването на протокола без забележки има силата на приемане на доставката от страна на Възложителя, освен в случаите на „скрити недостатъци”, които не могат да бъдат установени при приемането на Доставката. Приемането на Доставката няма отношение към установените впоследствие в гаранционния период дефекти и/или несъответствия, за които се прилагат правилата на Договора.
Чл. 10. Възложителят се задължава да уведоми писмено Изпълнителя за всички скрити недостатъци, които не е могъл да узнае при приемането на доставката в срок до 3 (три) работни дни от установяването им, но не по-късно от изтичане на гаранционния период.

Чл. 11. Рискът от повреда, погиване или кражба на оборудването преминава върху Възложителя от момента на  подписване на приемо-предавателния протокол за въвеждане в експлоатация по чл. 2, ал. 1 от настоящия договор.

Чл. 12. (1) При предаване на доставката в базата на Възложителя, Изпълнителят е длъжен да предаде на Възложителя цялата придружителна документация към нея, необходима за въвеждане на оборудването в експлоатация: Технически паспорт на оборудването или еквивалентен документ на български език; Гаранционна карта на български език; инструкция за експлоатация на хартиен и/или електронен носител, съгласно Приложение А –Оферта. 
 (2) Изпълнението на задълженията на Изпълнителя се установява чрез подписване на приемо-предавателния протокол за въвеждане в експлоатация по чл. 2, ал. 1 от настоящия договор. Инициативата за съставяне на протокола е на Изпълнителя, който писмено обявява своята готовност пред Възложителя.

Раздел VІ

ПРЕХВЪРЛЯНЕ НА СОБСТВЕНОСТТА

Чл. 13. Правото на собственост върху комплексната доставка преминава върху Възложителя след подписване между страните на приемо-предавателен протокол за въвеждане в експлоатация.

Раздел VІІ

ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 14. Изпълнителят се задължава:

1. Да достави на Възложителя доставката, предмет на настоящия Договор, в срока и условията уговорени в същия.

2. Да гарантира съответствието на доставеното и монтирано ново оборудване с параметрите, указани в Приложение 1 - Оферта, както и функционалната му годност за целите на Възложителя при спазване на условията, описани в ръководството за експлоатация или гаранционната карта на изделието.

3. Да предаде на Възложителя ново оборудване с високо качество, без недостатъци в материалите и изработката, необременено с права на трети лица и от вида и с качество според Приложение 1 - Оферта по настоящия Договор. 
4. Да изпълни доставката с грижата на добър търговец, при спазване на изискванията за ефективност, прозрачност и старание, в съответствие с най-добрите практики в съответната област и с настоящия Договор. За тази цел Изпълнителят трябва да осигури всички финансови, човешки и материални ресурси, необходими за пълното и точно изпълнение на доставката, съгласно описанието, съдържащо се в представената на етапа на кандидатстване Приложение 1 - Оферта на Изпълнителя.

5. При инсталиране на оборудването в производствената база на "АВАЛ - 2004" ЕООД, се задължава да спазва вътрешните норми и инструкции на Възложителя, както и всички действащи правилници и наредби по безопасността на труда, опазване на околната среда и информационна сигурност. Изпълнителят носи пълната отговорност за всякакви инциденти, свързани с нарушаване от негови служители на правилата по безопасност на труда, както по отношение на негови служители, така и по отношение на Възложителя и други лица, засегнати от такива инциденти.

6. Да информира текущо Възложителя за хода на изпълнението на настоящия договор и да го уведомява за всяко възникнало събитие, което би довело до забава и/или неизпълнение на задължение по договора и да предложи мерки за неговото преодоляване.

7. Изпълнителят носи пълна отговорност за действията и/или бездействията на евентуални подизпълнители, като участието им при изпълнение на процедурата, не изменя или намалява задълженията на Изпълнителя, съгласно настоящия договор.
Чл. 15. Изпълнителят има право да получи уговореното в настоящия Договор възнаграждение в посочените срокове и условия.

Раздел VIII

ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 16. Възложителят се задължава:

1. Да заплати стойността на комплексната доставка, в размера и сроковете, уговорени в настоящия Договор.

2. Възложителят се задължава по всяко време да поддържа предмета на Доставката в добро експлоатационно състояние и съгласно изискванията и предписанията на производителя.

3. Да приеме Доставката съгласно условията на настоящия Договор с подписване на съответния приемо-предавателен протокол.

4. Да осигури на Изпълнителя охраняеми помещения за съхранение на доставяното оборудване без да поема отговорност за щети/липси. 

Чл. 17. Когато Изпълнителят се е отклонил от изискванията определени от Възложителя по извършването на дейностите по Договора, описани подробно в Приложение 1 - Оферта, и/или е доставил оборудване с недостатъци, Възложителят има право:

1. да откаже приемането на част или цялата Доставка, докато Изпълнителят не достави оборудване без отклонения от изискванията на Възложителя и/или докато не отстрани за своя сметка недостатъците в срок до две седмици, и/или

2. да откаже да заплати съответното възнаграждение, докато Изпълнителят не изпълни своите задължения съгласно Договора, но не по-късно срока за изпълнение определен в този договор или

3. да прекрати едностранно настоящия договор с писмено уведомление до  Изпълнителя на посочените от него по-долу в настоящия договор адреси за кореспонденция /електронна поща и/или пощенски адрес/, без предизвестие и без да дава подходящ срок за изпълнение на Изпълнителя В този случай Възложителят има право да получи, а Изпълнителят се задължава да плати/върне в срок до 3 /три/ работни дни след получаване на уведомлението всички суми, платени по настоящия договор, заедно с неустойка в размера по чл. 31, ал. 3, т. 1 от настоящия договор.

Раздел ІХ

ГАРАНЦИОННИ УСЛОВИЯ


Чл.18.  ИЗПИТАНИЕ НА ГАРАНЦИОННАТА ПРОИЗВОДИТЕЛНОСТ

1. Въвеждането в експлоатация включва изпитание и тестове на гаранционна производителност на оборудването под формата на тестове с различни материали /или течности/, които се използват при производството на Възложителя (и, ако е приложимо, неговите повторения) ще бъде изпълнено след обявяване на готовност от Изпълнителя, за да се провери, дали инсталациите постигат гарантираните параметри/стойности. Изпълнителят се задължава да проведе тестовете и изпитанията на доставката, като обезпечи за своя сметка всички необходими за провеждането на тестовете материали  и т.н. В случай, че материалите за тестване на доставката са осигурени от Възложителя, то Изпълнителя се задължава да покрие разходите за тях на Възложителя по приложена от Възложителя спецификация за вложените материали и издадена фактура.

2. Ако, поради причини, за които носи отговорност Изпълнителя, някоя от минималните гарантирани стойности, установени в Приложение 1 – Оферта, не бъдат постигнати, Изпълнителят се задължава да извърши, за своя сметка и разноски, такива промени, модификации, ремонти, подмени и/или добавки на инсталациите, или някоя тяхна част, каквито може да бъдат необходими за постигането на такива минимални гарантирани стойности, като Изпълнителят е длъжен да уведоми Възложителя при завършването на тези мерки и да поиска от Възложителя да повтори Изпитанието на гаранционна производителност. 

3. При непостигане на  някоя от минималните гарантирани стойности след изпълнение на предвиденото в предходната точка, Изпълнителят дължи на Възложителя всички загуби и пропуснати ползи, предизвикани от спиране на производството за периода до постигането на минималните гарантирани стойности. 

Чл. 19. (1)  Изпълнителят предоставя на Възложителя гаранция от …………. месеца считано от датата на въвеждане в експлоатация и подписване на приемо-предавателен протокол по чл. 9, ал. 1. В рамките на гаранционния срок, Изпълнителят осигурява на Възложителя гаранционно обслужване при условията, посочени по-долу.

(2) Гаранционното обслужване от страна на Изпълнителя обхваща безвъзмездното отстраняване на повреди и неизправности в машините, част от доставката, в рамките на гаранционния срок, включително смяна на части с нови такива. 
(3) В случай, че се установят скрити недостатъци, за които Изпълнителят е бил уведомен в рамките на гаранционния срок, той е длъжен да ги отстрани или замени некачественото устройство с ново със същите или по-добри характеристики, ако недостатъкът го прави негодно за използване по предназначение. Всички дейности в рамките на гаранционния период, транспортни и други разходи на самите резервни части, свързани със заменянето на дефектните части по гаранция, труд или други дейности за отстраняване на недостатъците също по гаранция са за сметка на Изпълнителя. 

Чл. 20. Гаранционните условия са в сила при условие, че експлоатацията на оборудването, част от комплексната доставка, се извършва съгласно предвиденото в инструкцията за експлоатация на производителя.
Чл. 21. Гаранционните условия са в сила при условие, че в рамките на гаранционния срок сервизното обслужване на оборудването, част от комплексната доставка се извършва съгласно предписанието на производителя, както и при условие, че се влагат единствено оригинални резервни части и сервизното обслужване се извършва от Изпълнителя или от оторизирано от него лице.

Чл. 22. (1) Изпълнителят се задължава да отстранява безплатно всички дефекти в периода на гаранционния срок. 
(2) При невъзможност да бъдат отстранени недостатъци (дефекти), появили се в рамките на гаранционния срок, Изпълнителят заменя дефектните части с нови. Гаранционният срок на новите части е в размера по чл. 19, ал. 1 и започва да тече от датата на инсталирането им и подписване на приемо-предавателен протокол. 
Чл. 23. (1) Изпълнителят предоставя на Възложителя безплатно техническо обслужване на оборудването за целия период на гаранционния срок, а именно за срок от …………. месеца считано от датата на въвеждане в експлоатация и подписване на приемо-предавателен протокол по чл. 9, ал. 1. 

 (2) Изпълнителят не отговаря за повреди и отклонения от качеството на оборудването, възникнали в следствие на неправилна употреба и експлоатация, от страна на Възложителя, както и вследствие на използване на неоригинални резервни части, инструменти и консумативи.
Раздел Х

ОТГОВОРНОСТ

Чл. 24. (1) Възложителят не носи отговорност за вреди, нанесени на служителите или имуществото на Изпълнителя по време на изпълнение на доставката или като последица от нея. Възложителят не дължи обезщетения или допълнителни плащания извън предвидените по Договора, свързани с подобни вреди.
 (2). Разходите за разтоварването и монтажа на оборудването в производствената база на Възложителя са за сметка на Изпълнителя.


 (3) Обучението на персонала на Възложителя се извършва от Изпълнителя, като същото е за сметка на Изпълнителя.

Чл. 25. Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на доставката или като последица от него. Възложителят не носи отговорност, произтичаща от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице, и не е ответна страна по такива искове или жалби, включително и искове на трети лица за причинени вреди вследствие трудови инциденти или злополуки и/или други деликти по време на доставката и/или монтажа на оборудването.
Раздел XI
НЕИЗПЪЛНЕНИЕ. НЕУСТОЙКИ

Чл. 26. (1) С цел внасяне на яснота в отношенията, страните се съгласяват, че извършването на Доставката (доставка, монтаж и въвеждане в експлоатация) в срок, съгласно настоящия договор и Приложение 1 – Оферта, и не по-късно от срока на договора за финансиране е изключително важно условие за пълното и точно изпълнение на настоящия договор, поради което неизпълнението в срок от страна на Изпълнителя се приравнява на пълно неизпълнение на Договора с всички произтичащи от това последици.

(2) В случай че Доставката (доставка, монтаж и въвеждане в експлоатация) не бъде извършена в срок до …………….., Изпълнителят се задължава да обезщети Възложителя за всички вреди и пропуснати ползи от Възложителя, които са настъпили в резултат на неизпълнението в срок, включително в случаите на невъзстановени и/или отказани разходи от страна на Управляващия орган по договора за финансиране, за сумата на невъзстановените и/или отказани разходи. Изпълнителят следва да покрие и всички неустойки, обезщетения или други санкции, претърпени от Възложителя в резултат на неизпълнението в срок.

(3) При неизпълнение на задълженията на Изпълнителя по чл. 14, т. 3 от настоящия Договор, в резултат на което упражняването на правото на собственост на Възложителя е или би било съществено ограничено, Изпълнителят отговаря като при пълно неизпълнение съгласно уговореното в ал. 2 и/или последиците на ал. 2.
Чл. 27. В случай, че Възложителят по негова вина забави плащанията по настоящия Договор с повече от 10 (десет) работни дни, считано от датата на падежа, определен съгласно правилата на чл. 4 от настоящия договор, той дължи лихва за забавено плащане в размер на 0,03 % (нула цяло и три стотни от процента) от стойността на забавеното плащане за всеки просрочен ден, но не повече от 5% от стойността на забавеното плащане.
Чл. 28. В случай, че Изпълнителят забави въвеждането в експлоатация на доставката с повече от 10 (десет) работни дни след изтичане на сроковете по чл. 2 от настоящия Договор, той дължи неустойка за забавено изпълнение на задължението си за доставка в размер на 0,3% (нула цяло и три десети от процента) от цената на комплексната доставка по чл. 3, ал. 1 от Договора за всеки просрочен ден, но не повече от 20% от стойността на Договора.
Чл. 29. (1) Страните по Договора се освобождават от заплащане на неустойки за забава за периода, през който са в сила форсмажорни обстоятелства/непреодолима сила., като възникването на същите се доказва и удостоверява официално. Страната, засегната от непреодолимата сила ще уведоми незабавно /най-късно до 48 часа/ в писмен вид другата страна в какво се състои непреодолимата сила и какви са възможните последици от нея за неизпълнение на договора.

 (2) За целите на настоящия Договор „форсмажорно обстоятелство” следва да се разбира по следния начин: обстоятелство (събитие) от извънреден характер, което е възникнало след сключване на договора, не е могло да бъде предвидено и не зависи от волята на страните като: пожар, производствени аварии, военни действия, природни бедствия - бури, проливни дъждове, наводнения, градушки, земетресения, заледявания, суша, свличане на земни маси и други природни стихии, ембарго, правителствени забрани, стачки, бунтове, безредици и други, които се определят като такива съгласно  чл. 306 от Търговския закон. 
Чл. 30. Във всички случаи включително и при прекратяване на Договора, когато изправната страна търпи вреди в по-висок размер от дължимите неустойки, тя има право на пълно обезщетение за претърпените вреди по общия исков ред.
Раздел ХІI

                                                 ПРЕКРАТЯВАНЕ

Чл. 31. Настоящият Договор се прекратява в следните случаи:

(1) По взаимно съгласие между страните, изразено в писмена форма.

(2) С изпълнение на всички задължения на страните по Договора.

(3) Прекратяване на Договора от страна на Възложителя:

    1.    Едностранно от страна на Възложителя, без предизвестие, когато Изпълнителят не изпълни доставката, предмет на настоящия Договор, в срок до …………. и изтекат 30 (тридесет) календарни дни от тази дата, на която съгласно условията на този Договор доставката е следвало да бъде въведена в експлоатация. В този случай, както и във всички случаи, когато забавата на доставката е след срока на Договора за финансиране, или не изпълни други договорени дейности в установения по договора срок, в съответствие със ЗЗД, същият дължи на Възложителя неустойка в размер на 70 на сто от стойността на договора без ДДС. При прекратяване на Договора на основание, съгласно тази точка, Възложителят не дължи обезщетение на Изпълнителя за претърпени от прекратяването на Договора вреди.
    2. Възложителят има право да прекрати Договора без предизвестие и без да изплаща каквито и да било обезщетения, в случай на установена нередност от страна на Изпълнителя, като Изпълнителят дължи на Възложителя връщане на всички извършени съгласно Договора към този момент плащания в двоен размер, в следните случаи

      а) подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Изпълнителя;

      б) установено наличие на някое от обстоятелствата, посочени в чл. 25 от настоящия Договор.

      в) в случай, че Изпълнителят изпадне в банкрут или бъде обявен от съда в несъстоятелност, или съдът постанови управление на имуществото му от синдик, или започне преговори с кредиторите си за обезпечаване на вземанията им, или извършва дейността си под контрола на синдик, попечител или управител, назначен в полза на кредиторите му, или бъде обявен в ликвидация;

    3. Възложителят е длъжен, предавайки известието за прекратяване на договора, когато такова е предвидено, съгласно условията на този договор, да даде указания за вземане на спешни мерки от Изпълнителя за прекратяване на доставките и за ограничаване на разходите до минимум.

(4) Прекратяване на Договора от страна на Изпълнителя:

    1. Изпълнителят има право да прекрати едностранно Договора без предизвестие, когато Възложителят не изплати авансовата вноска по доставката съгласно чл. 4 и изтекат 30 (тридесет) календарни дни от падежа на задължението.

Чл. 32. (1) Изпълнението на задълженията на Страните по настоящия Договор се спира временно при настъпване на форсмажорни обстоятелства, които правят невъзможно по-нататъшното предоставяне на услугите – за времето, докато траят тези обстоятелства. Ако същите тези обстоятелства продължават повече от 30 (тридесет) дни, страните могат да прекратят настоящия договор, като всяка от страните е длъжна да върне на другата страна полученото по Договора до момента на прекратяването, освен ако страните не се договорят за друго.

(2) За наличието на обстоятелствата по ал. 1 Страната, възпрепятствана да изпълнява задълженията си, уведомява другата в срок не по-късно от 3 (три) дни, считано от момента на възникване на форсмажорните обстоятелства.

(3) Страните доказват наличието на форсмажорни обстоятелства с удостоверение от съответните компетентни органи и в случай, че същите са възникнали след сключване на договора и не са могли да бъдат предвидени, в противен случай страната не може да се позове на форсмажорно обстоятелство.

(4) Докато трае действието на форсмажорното обстоятелство, изпълнението на задълженията и свързаните с тях насрещни задължения се спира и срокът на Договора се удължава с времето, през което е било налице форсмажорното обстоятелство, но не повече от срока на Договора за финансиране.

(5) В случай, че изпълнението на административния договор за предоставяне на безвъзмездна финансова помощ между Възложителя и Управляващия орган – Главна Дирекция „Европейски фондове за конкурентоспособност" бъде временно спряно (частично или изцяло) за определен срок, Възложителят има право едностранно да спре изпълнението на настоящия Договор за същия срок, за който е спрян административния договор за предоставяне на безвъзмездна финансова помощ. Възложителят се задължава писмено да уведоми Изпълнителя за спирането. Срокът за изпълнение на настоящия Договор се удължава със срока на временното спиране, но не повече от срока на административния договор за предоставяне на безвъзмездна финансова помощ.

(6) В случай, че се прекрати изпълнението на административния договор за предоставяне на безвъзмездна финансова помощ, сключен между Възложителя и Министерство на иновациите и растежа, в чиято структура е Главна дирекция „Европейски фондове за конкурентоспособност“, определена за Управляващ орган по Програма „Конкурентоспособност и иновации в предприятията“ 2021-2027 г. (ПКИП), Възложителят има право едностранно да спре изпълнението на настоящия Договор.
Раздел XІII

ДРУГИ УСЛОВИЯ

Чл. 33. Настоящият Договор може да бъде изменян и допълван само по съгласие на двете страни, изразено в писмена форма и след съгласуване с Управляващия орган в лицето на Министерство на иновациите и растежа, в чиято структура е Главна дирекция „Европейски фондове за конкурентоспособност“.

Чл. 34. Изпълнителят е длъжен да допуска Управляващият орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори, да извършат проверки и инспекции на място в съответствие с процедурите, предвидени в законодателството. 

а) Управляващият орган не носи отговорност за вреди, нанесени на служителите и/или имуществото на Бенефициента по време на изпълнение на проекта или като последица от него.

б) Бенефициентът поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на проекта или като последица от него. Управляващият орган не носи отговорност, произтичаща от искове или жалби вследствие нарушение на нормативни изисквания от страна на Бенефициента, неговите служители или наети от него лица, или в резултат на нарушение на правата на трето лице.
в) Бенефициентът трябва да води точна и редовна документация, отразяваща изпълнението на проекта. Документите трябва да се съхраняват на достъпно място и да са картотекирани по начин, който улеснява проверката, а Бенефициентът следва да уведоми Управляващия орган за точното им местонахождение.

г) Разходите и плащанията следва да са отразени в счетоводната документация на Бенефициента чрез отделни счетоводни аналитични сметки или в отделна счетоводна система, съгласно изискванията на чл. 57, ал. 1, т. 6 от ЗУСЕФСУ. Създадените във връзка с изпълнението на проекта счетоводни сметки/система следва да съдържат в наименованието си номера на Административния договор за безвъзмездна финансова помощ. 

Чл. 35. Никакви вътрешни фирмени правила, общи условия или други подобни документи, регламентиращи дейността на Изпълнителя, негови права или задължения спрямо трети лица, с които той е в договорни или друг вид правоотношения не могат да се противопоставят на никоя от клаузите на настоящия Договор. В случай на противоречие валиден е настоящият Договор.

Чл. 36. (1) Страните по настоящия Договор следва да отправят всички съобщения и уведомления помежду си само в писмена форма. Писмената форма се счита спазена и с изпращане на съобщения по електронна пощас (e-mail) без квалифициран подпис, факс и др. подобни, доколкото изявлението е записано по технически начин, който дава възможност да бъде възпроизведено.

(2) Всички съобщения са валидни за Страните, само ако са извършени в писмен вид и изпратени на посочените по-долу адреси. При промяна на някой от тях страната, чийто адрес се променя е длъжна в 3 /три/ дневен срок  да уведоми другата страна.

1. За ………………………

Адрес: ……………………..
E-mail: ……........................... 
2. За ……………………….
Адрес: ……………………..
E-mail:……………………..

Чл. 37. Неразделна част от настоящия Договор са следните приложения:

Приложение 1 – Оферта

Приложение 2 - Условия за изпълнения на членове в раздели III, IV, V, VI, чл. 57 „а” и раздел XIV от Условия за изпълнение към административни договори за предоставяне на безвъзмездна финансова помощ по програма „Конкурентоспособност и иновации в предприятията” 2021-2027, се отнасят и за страните по настоящия договор и са неделима част от него.
Чл. 38. В случай на противоречие между каквито и да било уговорки между страните и влезли в сила нормативни актове, приложими към предмета на Договора, тези уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между страните

Чл. 39. Правата и задълженията по Договора не могат да бъдат прехвърляни или възлагани на трето лице без предварително писмено одобрение от Управляващия орган.

Чл. 40. Промени, отнасящи се до срока на изпълнение на договора, както и до всички клаузи на договора, обвързващи страните със срок за изпълнение на техни задължения по същия, се инициират в случай на възникнала обективна необходимост за това и в съответствие с 10 от ПМС 4 ОТ 11 ЯНУАРИ 2024 Г., като след постигане на съгласие между страните се подписва допълнително споразумение между Възложителя и Изпълнителя.
Чл. 41. Страните декларират, че при спорове и разногласия относно действителността, тълкуването, прекратяването, изпълнението или неизпълнението на този Договор, ще направят всичко възможно да се срещнат поне веднъж за разрешаване на спора по пътя на преговорите и взаимните отстъпки. Ако това се окаже невъзможно, всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани от Международния търговски арбитражен съд при Сдружение "ЮРИДИЧЕСКО СЪТРУДНИЧЕСТВО" в гр. София, съобразно с неговия Правилник за дела, основани на арбитражни споразумения, като неговото решение ще бъде окончателно и обвързващо за страните.

Чл. 42. Официалният език на Договора е българският език. При кореспонденция между страните и официални изявления следва да бъдат правени на български език.

Чл. 43. За неуредените случаи се прилагат разпоредбите на действащото законодателство в Република България.

Настоящият Договор се състави и подписа в два еднообразни екземпляра – по един за всяка Страна.

ВЪЗЛОЖИТЕЛ: ………………… 



ИЗПЪЛНИТЕЛ: ……………………….. 

------------------------------------------------------ www.eufunds.bg ------------------------------------------------------

Договор № BG16RFPR001-1.004-2242-C01, с финансовата подкрепа на програма „Конкурентоспособност и иновации в предприятията“ 2021-2027, съфинансирана от ЕС чрез ЕФРР. Цялата отговорност за съдържанието на документа се носи от 

"АВАЛ - 2004" ЕООД и при никакви обстоятелства не отразява официално становище на ЕС или УО.

[image: image1.jpg][image: image2.png]